## Rješenje Hrvatske agencije za nadzor financijskih usluga klasa: UP/I-451-04/11-06/25, urbroj: 326-443-13-7 od 17. siječnja 2013.

### NN 11/2013 (25.1.2013.), Rješenje Hrvatske agencije za nadzor financijskih usluga klasa: UP/I-451-04/11-06/25, urbroj: 326-443-13-7 od 17. siječnja 2013.

11 25.01.2013 Rješenje Hrvatske agencije za nadzor financijskih usluga klasa: UP/I-451-04/11-06/25, urbroj: 326-443-13-7 od 17. siječnja 2013.

HRVATSKA AGENCIJA ZA NADZOR FINANCIJSKIH USLUGA

163

Na temelju odredaba članka 15. stavka 1. točke 3. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12), te članaka 5., 91., 105. i 113. Zakona o investicijskim fondovima (»Narodne novine« broj 150/05), u postupku izdavanja odobrenja za osnivanje i prijavu upisa u registar fondova OTP Euro novčanog fonda otvorenog investicijskog fonda s javnom ponudom, pokrenutom na zahtjev OTP invest društva s ograničenom odgovornošću za upravljanje fondovima, Zagreb, Zelinska 2 zastupanog po Odvjetničkom društvu Šavorić&Partneri iz Zagreba, Gundulićeva 15, Upravno vijeće Hrvatske agencije za nadzor financijskih usluga na sjednici održanoj 17. siječnja 2013. godine, donijelo je

RJEŠENJE

1. OTP invest društvu s ograničenom odgovornošću za upravljanje fondovima, Zagreb, Zelinska 2, odobrava se osnivanje OTP Euro novčanog fonda otvorenog investicijskog fonda s javnom ponudom.

2. OTP invest društvu s ograničenom odgovornošću za upravljanje fondovima, Zagreb, Zelinska 2, odobrava se Prospekt i Statut OTP Euro novčanog fonda otvorenog investicijskog fonda s javnom ponudom.

3. OTP invest društvo s ograničenom odgovornošću za upravljanje fondovima, Zagreb, Zelinska 2, obvezno je objaviti Prospekt i Statut OTP Euro novčanog fonda otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

4. Odobrava se izbor OTP banke Hrvatske dioničko društvo, Zadar, Ulica Domovinskog rata 3, koja će obavljati poslove depozitne banke za OTP Euro novčani fond otvoreni investicijski fond s javnom ponudom i to na temelju Ugovora o obavljanju poslova depozitne banke, sklopljenog 30. studenoga 2012. godine između OTP invest društva s ograničenom odgovornošću za upravljanje fondovima, Zagreb, Zelinska 2 i OTP banke Hrvatske dioničko društvo, Zadar, Ulica Domovinskog rata 3.

5. OTP Euro novčani fond otvoreni investicijski fond s javnom ponudom upisuje se u registar fondova pod identifikacijskim brojem JPN167.

6. Ovo rješenje objavit će se u »Narodnim novinama« i na internetskoj stranici Hrvatske agencije za nadzor financijskih usluga.

Obrazloženje

OTP invest društvo s ograničenom odgovornošću za upravljanje fondovima, Zagreb, Zelinska 2 (dalje: Društvo), zastupano po Odvjetničkom društvu Šavorić&Partneri iz Zagreba, Gundulićeva 15, podnijelo je 1. prosinca 2011. godine Hrvatskoj agenciji za nadzor financijskih usluga (dalje: Agencija) zahtjev za odobrenje osnivanja otvorenog investicijskog fonda s javnom ponudom OTP Euro novčanog fonda, prijavu upisa u registar fondova za OTP Euro novčani fond otvoreni investicijski fond s javnom ponudom, kao i zahtjev za odobrenje Prospekta i Statuta tog fonda te odobrenje izbora depozitne banke.

Agencija je Zaključkom od 22. prosinca 2011. godine pozvala Društvo na ispravak i dopunu dokumentacije.

Društvo je podneskom od 15. ožujka 2012. godine zamolilo poček pri rješavanju predmetnog zahtjeva dok predložena depozitna banka OTP banka Hrvatska dioničko društvo, Zadar, Ulica domovinskog rata 3, ne dobije odobrenja za obavljanje usluge pohrane i administriranja financijskim instrumentima za račun klijenata, uključujući i poslove skrbništva i s tim povezane usluge, kao na primjer upravljanje novčanim sredstvima, odnosno instrumentima osiguranja. Društvo je navelo da je predložena depozitna banka OTP banka Hrvatska dioničko društvo, Zadar, Ulica domovinskog rata 3 15. veljače 2012. godine podnijela zahtjev Agenciji za izdavanje prethodne suglasnosti za obavljanje pomoćne usluge pohrane i administriranja financijskim instrumentima za račun klijenata, uključujući i poslove skrbništva i s tim povezane usluge, kao na primjer upravljanje novčanim sredstvima, odnosno instrumentima osiguranja, te da će pokrenuti postupak odobrenja navedene usluge kod Hrvatske narodne banke, kao i postupak otvaranja skrbničkih računa kod Središnjeg klirinškog depozitarnog društva d.d..

21. rujna 2012. godine Društvo je dostavilo dijelom ispravljeni Prospekt i Statut OTP Euro novčanog fonda otvorenog investicijskog fonda s javnom ponudom, a dana 12. prosinca 2012. godine dostavilo je konačni ispravljeni Prospekt i Statut navedenog fonda.

Društvo je 7. siječnja 2013. godine dostavilo Ugovor o obavljanju poslova depozitne banke za OTP Euro novčani fond otvoreni investicijski fond s javnom ponudom sklopljen 30. studenoga 2012. godine između OTP banke Hrvatska dioničko društvo, Zadar, Ulica Domovinskog rata 3 i OTP invest društva s ograničenom odgovornošću za upravljanje fondovima, Zagreb, Zelinska 2, te dokaze da je predložena depozitna banka ovlaštena za obavljanje pomoćne usluge pohrane i administriranja financijskim instrumentima za račun klijenata, uključujući i poslove skrbništva i s tim povezane usluge, kao na primjer upravljanje novčanim sredstvima, odnosno instrumentima osiguranja, kao i dokaze o ispunjavanju uvjeta propisane Pravilnikom o poslovima depozitne banke (»Narodne novine« broj 26/08).

Pregledom zahtjeva i popratne dokumentacije utvrđeno je da je Društvo priložilo svu potrebnu dokumentaciju, prema odredbama članka 91. Zakona o investicijskim fondovima (»Narodne novine« broj 150/05, dalje: ZIF) i članka 2. Pravilnika kojim se uređuje obvezni sadržaj zahtjeva za izdavanje odobrenja i obvezni sadržaj prospekta otvorenih investicijskih fondova s javnom ponudom (»Narodne novine« broj 22/07) i članka 2. Pravilnika o poslovima depozitne banke (»Narodne novine« broj 26/08).

Prema podacima iz zahtjeva i popratne dokumentacije, osobito Prospekta i Statuta OTP Euro novčanog fonda otvorenog investicijskog fonda s javnom ponudom radi se o novčanom fondu koji je trajno izložen novčanom i obvezničkom tržištu u omjeru ne manjem od 75% neto imovine fonda ulaganjem u instrumente čije dospijeće nije duže od godine dana.

Iz dostavljene je dokumentacije, također razvidno da su Prospekt i Statut OTP Euro novčanog fonda otvorenog investicijskog fonda s javnom ponudom u skladu s odredbama članaka 104. i 112. ZIF-a te članka 3. Pravilnika kojim se uređuje obvezni sadržaj zahtjeva za izdavanje odobrenja i obvezni sadržaj prospekta otvorenih investicijskih fondova s javnom ponudom (»Narodne novine« broj 22/07), kao i članka 2. Pravilnika o obveznom sadržaju, objavljivanju i odobravanju cjelovitih i skraćenih prospekata investicijskih fondova s javnom ponudom (»Narodne novine« broj 53/07).

Na temelju Ugovora o obavljanju poslova depozitne banke, sklopljenog 30. studenoga 2012. godine između OTP invest društva s ograničenom odgovornošću za upravljanje fondovima, Zagreb, Zelinska 2 i OTP banke Hrvatska dioničko društvo, Zadar, Ulica Domovinskog rata 3, odobren je izbor depozitne banke, budući da se radi o investicijskom fondu s javnom ponudom, koji prema odredbi članka 50. stavak 1. ZIF-a, mora imati depozitnu banku.

Sukladno članku 106. i 113. ZIF-a Društvo je obvezno u roku od sedam dana nakon dobivanja odobrenja Agencije objaviti Prospekt i Statut OTP Euro novčanog fonda otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske.

Slijedom navedenog, odlučeno je kao u točkama 1., 2., 3. i 4. izreke ovog rješenja.

Na temelju članka 5. ZIF-a, OTP Euro novčani fond otvoreni investicijski fond s javnom ponudom upisuje se u registar fondova pod identifikacijskim brojem JPN167.

Odredba članka 8. ZIF-a propisuje da se ovo rješenje objavljuje u »Narodnim novinama«, dok odredba članka 8. stavka 3. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) propisuje da se svi pojedinačni akti Agencije, kojima se odlučuje o nečijim pravima ili obvezama, objavljuju nakon njihove konačnosti na internetskoj stranici Agencije. Slijedom navedenog, odlučeno je kao u točki 6. izreke ovog rješenja.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu u Zagrebu u roku od 30 dana od dana primitka ovog rješenja.

Klasa: UP/I-451-04/11-06/25

Urbroj: 326-443-13-7

Zagreb, 17. siječnja 2013.

Predsjednik Upravnog vijeća
Petar-Pierre Matek, v. r.

Rješenje, NN 11/2013-163